
Despre paradoxism şi neutrosopfîe 

- lui Florentin Smarandache 
Florentin Smarandache a preferat acest mod empiric, experimentist, de a 
„citi” lumea ca pe o carte, o incomensurabilă carte sinoptică, în dualitate: 
conştienţă şi inconştienţă, ţinta unei „ conştientizări ” a realităţii ce se 
dezvăluie prin „pipăire”, prin atingerile egoului cu Şinele. Şinele este 
considerat de gnostici şi de creştinism a fi Hristosul, adică al doilea om 
Adamic, primordial, omul unificat prin cunoaştere - revelatorie. 

„ Paradoxul este o caracteristică a scrierilor gnostice ”, scrie marele 
filosof elveţian Cari Gustav Jung - „ Imaginea omului şi imaginea lui 
Dumnezeu”. Irecognoscibilul este mai apreciat (accesibil, n.n.) - decât 
absenţa echivocului, pentru că absenţa acestuia „ sfâşie taina obscurităţii lui 
şi îl prezintă astfel ca pe ceva cunoscut”. Aceasta este o uzurpare care 
ispiteşte intelectul uman la hybris, întrucât dă iluzia că ar fi ajuns deja, printr- 
un act de recunoaştere (adeverire, n.n.) - în posesia misterului transcendent şi 
că l-ar fi „înţeles”. Aşadar paradoxul corespunde unei trepte superioare a 
intelectului şi redă mai fidel situaţia reală, tocmai pentru că nu reprezintă 
ceea ce nu poate fi cunoscut, în mod abuziv, drept ceva cunoscut (ibid). Oare se poate „opera” în acest sens 

semiotic şi hermeneutic, cu cifrele aşa cum se poate cu literele-cuvintele, în poezie de exemplu? 

* 



Lumea-carte este sinoptică, este interconetare macro-micro-cosmică. Autocunoaşterea este suferinţă, este 
riscul asumat al ego-ului în căutare spre regăsire a Sinelui (cosmic) - din arhetip. Diferenţierea, 
discriminarea de acest tip produc un proces dureros pentru psihicul uman, „orice progres pe drumul (calea) 
cunoaşterii (revelaţiei mistice sau „intelectuale”) - se cucereşte prin suferinţă. Astfel, scrierea conţine 
gestul-impulsul Sinelui „latent” în fiecare „scrib” sau „apostol” misionarist, ceva din drama întrupării ca 
Logos în lume, aşadar Opus (opera) propriilor transformări care se cer comunicate altora şi asta prin 
precipitarea liturgică în profan a spiritului „care se agită în om”. „în psihologia creştină ritul şi dogma sunt 

concepute numai ca factori exteriori şi nu sunt trăite ca procese interioare” (ibid.). 

* 

Ce este opera, dacă nu drama întrupării, cum spune Ion POPESCU BRĂDICENI „facerii şi corpului ”1 
Fiul omului, Adam secundus, este totalitatea proeminentă care transcende conştiinţa. Trauma celui „născut, 
ci nu făcut” este a fiului, preluată din trauma Mamei (Matria, Mater-Materia?) amintind clar de cenzura 
divină a Genezei pentru femeia umană: „vei naşte în chinuri”. Toţi teozofii numesc Şinele (omului actual) 
ca fiind Hristosul. Dualismul este condiţia, însă unii afirmă azi că ei sunt „trialişti”, ceea ce sună a 
„rebeliune” luciferă? Cartea (literatura modernă) continuă a fi, poate fi, astfel, un obiect de cult (!) - şi 
este - o evanghelie apocrifică, ce se adaugă la nesfârşit în devenirea (autocunoaşterea de tip socratic şi 

aristotelic) - cumva fractalic întru revelaţia Sinelui arhetipal în uman. 

* 


Omul este astfel o entitate ce se auto-zideşte, edifică pe Sine, ca Sine, în conlucrare cu Id-ul, prin Duhul 
Sfânt, paraclet. 

* 

Găsim acestea înţelegând literatura creştină foarte timpurie, în aşa numitele Faptele lui Ioan, apocrife (se 
cunosc cel puţin 33 de apocrife descoperite la Qumran şi Nad Hamadi: Enoh, Luca, Iuda, Maria 
Magdalena. . .). Liturgia este un proces de individuaţie, însă şi . . .artele, pe colateralele sacrului în profan. 

Individuaţie, autocunoaştere, revelaţie a Sinelui, „trezire în lume”. „Căci nu ţi-ai putea da seama ce 
suferi, dacă eu nu ţi-aş fi fost trimis de Tatăl ca Logos ( Cuvânt) ...Dacă tu ai cunoaşte suferinţa, ai avea 
nesuferinţa” este un fragment pur ENUNŢ PARADOXIST atribuit lui Hristos de către „Faptele lui Ioan”. 
Noul Testament are un stil absolut antitetic-paradoxal, deseori neepurat de paradigma - spiritul Evangheliilor 
reţinute selectiv de unii apostoli, reminiscenţe ce sună straniu: „Nu ne duce pe noi în ispită ” (Matei, 10, 16). 
Tatăl iubitor apare aici ca ispititor - diavolesc!, devreme ce ar face aşa ceva cu Fiul Său, dar şi al Omului, 
n.n.). Sau „Fiţi înţelepţi ca şerpii” (Ioan 10, 34); „Voi sunteţi Dumnezei” (Luca, 6,4)... Paradoxal este şi 
enunţul „ Cine e aproape de mine, e aproape de foc ”, sau „ Căci nimic nu este ascuns care să nu se vrea a fi 
descoperit "(Matei, 10, 26)... ş.a. 

